**PETAK, 27.3.2020.**

**PREDMET: MATEMATIKA**

**NASTAVNA JEDINICA: Dijeljenje zbroja brojem**

Nadam se da ste dobro ponovili tablicu dijeljenja.

Danas ćemo naučiti dijeliti zbroj brojem.

Za početak riješi u udžbeniku na str. 94 zadatke „ZNAM“.

Sada ćemo zapisati u pisanku:

Dijeljenje zbroja brojem

Tin, Iva i Matko žele podijeliti 9 crvenih i 6 plavih

balona tako da svatko dobije jednak broj balona.

Koliko će balona dobiti svako dijete?

(9 + 6 ) : 3 = 9 : 3 + 6 : 3 (12 + 16) : 4 = 12 : 4 + 16 : 4

= 3 + 2 = 3 + 4

= 5 = 7

Svako je dijete dobilo po 5 balona.

Zbroj dijelimo brojem tako da svaki pribrojnik

podijelimo tim brojem, a dobivene količnike zbrojimo.

1. Zbroj brojeva 18 i 27 umanji 9 puta.

R: (18 + 27) : 9 = 18 : 9 + 27 : 9

= 2 + 3

= 5

Zbroj brojeva 24 i 48 umanji 8 puta.

R:

2. Zadatke riješi tako da djeljenik u zagradi rastaviš na desetice i jedinice, a zatim svaki pribrojnik iz zagrade podijeliš zadanim brojem.

PRIMJER:

39 : 3 = ( 30 + 9) : 3

= 30 : 3 + 9 : 3

= 10 + 3

= 13

Sljedeća dva zadatka riješi sam.

a) 45 : 5 = b) 66 : 6 =

= =

= =

= =

3. U 8 redova posađeno je 96 sadnica jabuka. Koliko je sadnica jabuka u jednom redu ako ih je u svakom redu jednako mnogo?

R: 96 : 8 = (80 + 16) : 8 (rastavili smo broj 96 na najveći broj koji znamo podijeliti s 8, a to je 80)

= \_\_\_\_ : 8 + \_\_\_\_ : 8

= \_\_\_\_ + \_\_\_\_

=

O: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za vježbanje riješi u udžbeniku 95. stranicu.

**PREDMET: VJERONAUK**

Izmoli svoju najdražu molitvu za sve bolesne ljude i one koje je zadesio potres u Hrvatskoj.

**PREDMET: HRVATSKI JEZIK**

**NASTAVNA JEDINICA**: **Čudnovate zgode šegrta Hlapića, M. Blažeković**

– animirani film/dječji film

Nakon čitanja knjige danas (ili preko vikenda) ćete pogledati dva filma Čudnovate zgode šegrta Hlapića.

Prvi film je animirani film i likovi su crtani.

Drugi film je dječji film i likovi su djeca.

(Slobodno mi u našu grupu napišite koji vam se film više svidio. Baš me zanima!)

U pisanku ćete zapisati:

Školski rad

**Čudnovate zgode šegrta Hlapića**

- redatelj: Milan Blažeković

- crtani film

- glavni lik: šegrt Hlapić

- sporedni likovi: majstor Mrkonja, majstorica, Gita, pas Bundaš, kamenari, crni čovjek, Rđavi Grga, težaci, Miško, pastiri, prosjakinja Janja, prodavač košara

* boja: tamne i hladne boje (opasnost), svijetle i tople boje (sreća)
* svjetlo: igra svjetla i sjene
* glazba: zviždanje, pjevušenje

Šegrt Hlapić

- redatelj: Silvije Petranović

- dječji igrani film

- uloge: Mile Biljanović (Šegrt Hlapić), Ena Lulić (Gita), Goran Navojec (Majstor Mrkonja), Hristina Popović (Majstorica), Milan Pleština (Crni čovjek)

**PREDMET: LIKOVNA KULTURA**

**NASTAVNA JEDINICA**: **Animirani** **film**/**Dječji film Čudnovate zgode šegrta Hlapića**

- ilustracija filma

Nakon pročitane knjige i odgledanih filmova mislim da vam neće biti teško nacrtati likove ili najljepši događaj iz filma. To može biti dio iz crtanog ili iz dječjeg filma. Sami odaberite. Crtajte drvenim bojicama ili flomasterima. Zamolila bih vas da fotografirate svoje crteže i pošaljete nam u grupu pa da imamo malu izložbu! To će biti baš zabavno!

**PREDMET: TJELESNA I ZDRAVSTVENA KULTURA**

Svakih sat vremena izdvoji 5 minuta i razgibaj tijelo vježbama koje sam odabereš. Ne zaboravi provjetravati prostorije u kojima boraviš!